Toms Stopards

Sers Toms Stopards (), dzimis kā Tomāšs Strauslers (, dzimis , miris Remembering Tom Stoppard: ‘Knowledge and art weren’t negotiable commodities for him’), bija Morāvijas ebreju izcelsmes britu dramaturgs un scenāriju autors. Amerikas Kinoakadēmijas, Zelta globusa un piecu Tony balvu ieguvējs.

Dzīvesgājums 
Dzimis Zlīnā ebreju ģimenē. Tēvs darbojās kompānijā Bata. Īsi pirms Čehoslovākijas okupācijas 1938. gadā, kompānijas īpašnieks Jans Antonīns Batja, glābdams savus ebreju izcelsmes darbiniekus, pārcēla Toma Stoparda ģimeni uz Singapūru. Stoparda tēvs kara laikā gāja bojā, bet māte 1945. gadā apprecēja britu armijas majoru Stopardu. Kara gadus Toms Stopards pavadīja skolā Indijā. Pēc kara ģimene pārcēlās uz Lielbritāniju.

Stopards piecdesmitajos gados strādāja par žurnālistu, 1960. gadā pabeidza pirmo lugu. Plašu atpazīstamību ieguva 1966. gadā ar lugu "Rozenkrancs un Gildenšterns ir miruši" (Rosencrantz and Guildenstern Are Dead), kopš tā laika ražīgi strādāja teātrī, kino, TV un radio. Pazīstamākās Stoparda lugas ir "Rozenkrancs un Gildenšterns ir miruši" (1966), Arcadia (1993), The Coast of Utopia (2002). Toms Stopards ir scenārija autors Terija Giljama filmai "Brazīlija" (1985), filmai The Russia House (1990), bet par scenāriju Džona Medena filmai "Iemīlējies Šekspīrs" ieguva Amerikas Kinoakadēmijas balvu, Kritiķu izvēles kino balvu un arī Zelta globusa balvu.

2020. gadā Stopards laida klajā savu pēdējo, daļēji autobiogrāfisko lugu "Leopoldštate", kas vēsta par turīgas Vīnes ebreju dzimtas traģisko likteni 20. gadsimta pirmajā pusē. Miris 2025. gada 29. novembrī.Mūžībā devies izcilais britu dramaturgs Toms Stopards lsm.lv 2025. gada 29. novembrī

 Atsauces 

 Ārējās saites 

Kategorija:Zlīnas apgabalā dzimušie
Kategorija:Čehijas ebreji
Kategorija:Angļu rakstnieki
Kategorija:Angļu valodā rakstošie
Kategorija:Dramaturgi
Kategorija:Kinoakadēmijas balvas ieguvēji scenāristi
Kategorija:Zelta globusa balvas ieguvēji
Kategorija:Tony balvas ieguvēji
Kategorija:Zelta lauvas ieguvēji
Kategorija:2025. gadā mirušie